**Ръководство за потребителите на услуги на регистъра на ЮЛНЦ**

Търговският регистър и регистърът на юридическите лица с нестопанска цел (ТРРЮЛНЦ) е обща електронна база данни, съдържаща обстоятелствата, вписани по силата на закон, и актовете, обявени по силата на закон, за търговците и клоновете на чуждестранни търговци, юридическите лица с нестопанска цел и клоновете на чуждестранни юридически лица с нестопанска цел. Всеки търговец и всяко юридическо лице с нестопанска цел са длъжни да поискат да бъдат вписани в търговския регистър, съответно в регистъра на юридическите лица с нестопанска цел, като заявят подлежащите на вписване обстоятелства. Юридическите лица с нестопанска цел следва да заявят за вписване обстоятелствата в едномесечен срок от деня на възникването им. Подлежащите на вписване основни обстоятелства относно сдружение се посочват в заявление съгласно приложение по образец А 15 от Наредба № 1 от 14.02.2007 г. за водене, съхраняване и достъп до ТРРЮЛНЦ. Образецът на заявлението е достъпен на електронен адрес: <https://portal.registryagency.bg/document-template-cr>.

Заявления за вписване на обстоятелства относно сдружение по образец А15 - основни обстоятелства, Б-2 - клон, Бб - ликвидация , Г-1 - обявяване на актове, Г-2 - обявяване на годишни финансови отчети и доклади, Г-З - обявяване на декларация за липса на дейност, В-2-5 и В-2- 6 за преобразуване на юридически лица с нестопанска цел се подават:

* на хартиен носител, в която и да е териториална служба на Агенция по вписванията;
* по електронен път при спазване на условията и реда на Закона за електронния документ и електронните удостоверителни услуги.

Заявител:

Когато заявлението се подава по електронен път следва да е подписано с електронен подпис на заявителя – законен представител на юридическото лице с нестопанска цел или на адвокат с изрично писмено пълномощно.

Заявлението не може да бъде подавано от пълномощник, освен в случаите, когато законови разпоредби допускат това: съставителя на финансовия отчет – с нотариално заверено пълномощно. Други лица в предвидените от закона случай, оправомощени да заявяват за вписване обстоятелства относно юридическите лица с нестопанска цел са ликвидатор, синдик.

Заявлението може да се подава на хартиен носител от приносител с изрично писмено пълномощно. В този случай заявлението следва да бъдат с нотариална заверка на подписа на подписалия го законен представител на сдружението, респективно на упълномощения адвокат. Допустими файлови формати на документи, подавани по електронен път:

pdf (Adobe Portable Document Format) doc (Windows Document Format), sxw (Ореп Off1ce Standardized Document), txt (ASCII 7-битов формат, unicode формат, кодиран в 8-битово UTF-8 или СР 1251 представяне), rtf (Rich Text Format), jpg, jpeg (JPEG JFIF растерни графични файлове), j2k, jpx, jp2 (JPEG 2000 JP2 или JPX растерни графични файлове), рпд (PNG растерни графични файлове), giff, tiff (Tagged Image File Format rev. 6.0 растерни графични файлове), както и в други стандартизирани формати, определени от изпълнителния директор на агенцията.

**1. Заявление А 15 за първоначална регистрация на сдружение се попълва по следния начин:**

1. Група „Идентификация” — не се попълва при първоначална регистрация;

2. Група „Уточнение относно заявлението":

* поле „Допълнително заявление” отбелязва се „няма", освен ако е налице необходимост да се добави друго заявление (в случая - за допълнителни заявители, които представляват сдружението заедно (31). Полето не се попълва при подаване на заявлението по електронен път
*  поле „Вид на вписването” — отбелязва се „Първоначално вписване“ ;

3. група “Данни за заявителя” със следните полета:

* поле ”Име", в което се посочва името на заявителя; поле ”ЕГН/ЛНЧ”, в което се посочва единният граждански номер (ЕГН) или личният номер на чужденец (ЛНЧ) на заявителя; 
* поле ”Място на раждане”, в което се посочват населеното място и държавата, където заявителят е роден, когато заявителят няма ЕГН или ЛНЧ;



поле ”Постоянен адрес“, в което се посочват държавата, населеното място, пощенският код, областта, общината, районът, жилищният комплекс, улицата,  номерът на сградата, номерът на входа, номерът на етажа и номерът на апартамента, където е постоянният адрес на заявителя, когато заявителят няма

ЕГН или ЛНЧ ;

поле ”Качество на заявителя” за отбелязване едно от следните качества на заявителя, които при първоначална регистрация са: ”лице, представляващо сдружението“ или ”адвокат с изрично пълномощно”.

Ако има две или повече лица, които представляват сдружението заедно — в следващите полета се посочват и техните данни. 

1. група ”Основни обстоятелства” със следните полета: 

 поле № 2 ”Наименование", в което се посочва наименованието с включено означение, че юридическото лице с нестопанска цел е сдружение;

* поле № 4 “Изписване на чужд език”, в което се посочва начинът, по който наименование се изписва на латиница; попълването на това поле не е задължително;
* поле № 5 ”Седалище и адрес на управление”, в което се посочват държавата, населеното място, пощенският код, областта, общината, районът, жилищният комплекс, улицата, номерът на сградата, номерът на входа, номерът на етажа и номерът на апартамента или офиса, в който се помещава управлението на сдружението; по желание може да се посочат телефон, факс, адрес на електронна поща и интернет страница;
* поле № 5а „Адрес за кореспонденция с НАП на територията на страната”, в което се посочват населеното място, пощенския код, областта, общината, района, жилищния комплекс, улицата, номера на сградата, номера на входа, номера на етажа и номера на апартамента или офиса; адрес за кореспонденция с Националната агенция за приходите се посочва в случай, че е различен от адреса на управление;
* поле № 6а ”Основна дейност по КИД”, в което се посочва основната икономическа дейност, класифицирана в Националната класификация на икономическите дейности, определена съобразно § 1, т. З от Закона за регистър БУЛСТАТ; попълването на това поле не е задължително;
* поле № 66 „Цели”, в което се посочват целите на сдружението;
*  поле № 6в „Средства за постигане на целите", в което се посочва с какви средства ще бъдат постигнати целите;
* поле № 6г „Предмет на допълнителна стопанска дейност", в което се посочва предмет на допълнителна стопанска дейност, ако такъв е предвиден в устава;
* поле № 10а ”Представляващи”, в което се посочват имената, ЕГН/ЛНЧ и длъжностите на представляващите;
* поле № 11 “Начин на представляване”, в което се отбелязва начинът на представляване (”заедно”, ”поотделно” или “по друг начин”, като в този случай се посочва по какъв друг начин се осъществява); това поле не се попълва, когато сдружението се представлява само от едно лице;
* поле № 12г „Органи”, в което се посочват наименованията на органите на сдружението, предвидени в устава;
* поле № 12д „Органи на управление”, в което се посочва наименованието на органа на управление, датата на изтичането на мандата му или описание на начина, по който той се определя, както и имената, ЕГН/ЛНЧ и държава, съответно фирмата/наименованието и ЕИК/кодът по БУЛСТАТ, държава,  чуждестранно ЮЛ (ако има такова) на членовете му.

Управлението на сдружението се осъществява от предвидени в закона органи на сдружението, които са минимум два – Общо събрание, което е върховният орган и Управителен съвет или управител, който е управителен орган. Правомощията на Общото събрание са регламентирани в чл.25, ал. 1 ЗЮЛНЦ, като тези по чл.25, ал. 1, т. 1, З, 7. 9, 11 и 12 не могат да се възлагат на други органи на сдружението. Общото събрание се състои от всички членове на сдружението, освен ако в устава е предвидено друго.

Управителният съвет се състои най-малко от три лица - членове на сдружението. Юридически лица, които са членове на сдружението, могат да посочват за членове на Управителния съвет и лица, които не са членове на сдружението. Членовете на Управителния съвет се избират за срок до пет години. По решение на Общото събрание функциите на Управителен съвет могат да се изпълняват и от едно лице — управител, като тази възможност е приложима както за сдружения в частна полза, така и за сдружения в обществена полза. Правомощията на управителния съвет са уредени в чл.31 ЗЮЛНЦ.

Съгласно чл.18, ал.1, т.3 от ЗЮЛНЦ в регистъра на ЮЛНЦ подлежат на вписване органите, имената на членовете на управителния орган, имената и длъжностите на лицата, представляващи юридическото лице с нестопанска цел. Допълнителни или помощни органи се заявяват за вписване само като вид „органи“ (поле 12г от заявление А15), ако са предвидени в устава с разписани функции, свързани с дейността на сдружението или дейността на задължителните органи. Имената на лицата от съставите на допълнителните или помощни органи не са обстоятелства, които подлежат на вписване, съгласно разпоредбата на чл. 18, ал.1, т.3 от ЗЮЛНЦ. Вписват се единствено имената на представляващите юридическото лице с нестопанска цел и имената на лицата, които формират предвидения в устава управителен орган. Имената на лицата, които формират общото събрание, както и имената на лицата от съставите на допълнителни или помощни органи не подлежат на вписване.

поле № 16в ”Срок на ЮЛНЦ”, в което се посочва датата, на която изтича срокът, за който е учредено сдружението, или се описва начинът, по който той се определя, ако в устава е уговорен срок;

* поле № 17 ”Специални условия”, в което се посочват условията във връзка с учредяването, съществуването и прекратяването на сдружението;
* поле № 17а “Определено за извършване на дейност в обществена полза”, в което се отбелязва, че сдружението ще осъществява дейност в обществена полза;
* поле № 17г ”Определено за извършване на дейност в частна полза", в което се отбелязва, че сдружението ще осъществява дейност в частна полза;
* поле № 25б „Общ размер на първоначалните имуществени вноски”, в което се посочва общият размер на първоначалните имуществени вноски, ако такива са предвидени.

1. група "Адрес на електронна поща за изпращане на указания и връчване на отказ по чл. 24 от Закона за търговския регистър и регистъра на юридическите лица с нестопанска цел и/или адрес на територията на страната за връчване на отказ" със следните полета:

* поле "Съгласие за получаване на отказ/указание по електронен път" за отбелязване съгласието или несъгласието на заявителя за получаване по електронен път на постановен отказ и дадени указания по заявлението;
* поле "Адрес на електронна поща", в което се посочва адресът на електронната поща за изпращане на указания и връчване на отказ, ако заявителят е заявил съгласие за получаването им по електронен път;
* поле "Адрес на територията на страната за връчване на отказ по чл. 24 от Закона за търговския регистър и регистъра на юридическите лица с нестопанска цел", в което се посочват името, съответно фирмата/наименованието на адресата, държавата, населеното място, пощенският код, областта, общината, районът, жилищният комплекс, улицата, номерът на сградата, номерът на входа, номерът на етажа и номерът на апартамента или офиса; полето се попълва, когато не е заявено съгласие за получаване на отказ по електронен път и заявителят желае да получи отказа на адрес, различен от адреса на управление на сдружението;

1. група ”Приложения” със следните полета:



* поле ”Номер на предходно заявление”, в което се посочва входящият номер на заявлението, по което е постановен отказ и от което ще се ползват вече представени документи. При отказ за извършване на исканото вписване, заличаване или обявяване заявителят може да подаде ново заявление за вписване, съответно заличаване, на същото обстоятелство или за обявяване на същия акт. Новото заявление се разглежда по реда на постъпването му. При подаване на новото заявление заявителят може да се ползва от представени вече документи, приложени към заявлението, по което е постановен отказ, като посочи номера на заявлението и вида на документите. В тези случаи заявителят представя и нова декларация по чл. 13, ал. 4, както и заплаща нова държавна такса.
* поле ”Описание” за отбелязване на приложените към заявлението документи и на документите, които ще се ползват от предходно заявление.

1. група „Регистрация по избор на основание чл. 100, ал. 5 от Закона за данък върху добавената стойност” с единствено поле за заявяване на регистрация по чл. 100, ал 1 и 2 от Закона за данък върху добавената стойност, което може да се попълва само при заявяване на първоначална регистрация по Закона за търговския регистър и регистъра на юридическите лица с нестопанска цел. Попълването на това поле не е задължително.
2. група ”Подпис” с единствено поле за подпис на заявителя. При подаване на заявлението по електронен път, това поле не се попълва.

**Към заявлението А15 за първоначална регистрация на сдружение се прилагат следните документи:**



 препис от устава, в който личните данни, освен тези, които се изискват по закон, са заличени;

 решението за учредяване на сдружението, подписано от ръководещия заседанието и лицето, изготвило протокола, и списък на учредителите със саморъчен подпис на всяко лице;

 препис от решението за учредяване на сдружението, в който личните данни, освен тези, които се изискват по закон, са заличени;

 документът, установяващ съществуването на юридическо лице - учредител, и удостоверяващ лицата, които го представляват по националния му закон (само за юридическо лице - учредител, което не е учредено по българското право или не е вписано в търговския регистър и регистъра на юридическите лица с нестопанска цел);

 решението на съответния орган на юридическо лице - учредител, за участие в сдружение;

решението на съответния орган на юридическо лице - учредител, за определяне на представител в органите на сдружението;

 решението на учредителите за избор на управителен орган на сдружението;

решението на учредителите или на съответния орган на сдружението за избор на представляващ/и;

 образци от подписите на лицата, които представляват сдружението;

доказателства за извършените първоначални имуществени вноски, ако такива са предвидени;

декларация по чл. 13, ал. 4 от ЗТРРЮЛНЦ за истинността на заявените за вписване обстоятелства или приемането на представените за обявяване актове от законния представител на сдружението;

документ за внесена държавна такса по сметката на ТРРЮЛНЦ;

 изрично писмено пълномощно в полза на заявителя — адвокат;

 другите документи, предвидени със закон;

 в случай че заявлението се подава на гише от пълномощник, към него се  представят декларация, че заявлението и приложените към него документи са представени от заявителя (по чл. 13, ал. 5 от ЗТРРЮЛНЦ) и изрично писмено пълномощно;

2. **Заявление А15 за промяна на вписани обстоятелства по делото на вече регистрирано в регистъра на ЮЛНЦ сдружение се попълва по начин, аналогичен на попълването на заявлението за първоначална регистрация при съобразяване на следното:**

1. В група ”Идентификация” с единствено поле № 1 ”ЕИК и наименование” се посочват единният идентификационен код на сдружението, по чиято партида се иска вписване, заличаване или обявяване и наименованието на сдружението; при заявяване промяна на наименованието, се посочва вече вписаното наименование. 
2. Група ”Уточнение относно заявлението” със следните полета:

* поле ”Допълнително заявление” отбелязва се наличието или липсата на допълнително заявление; когато има допълнително заявление се отбелязва съответният образец; полето не се попълва при подаване на заявлението по електронен път;
* поле ”Вид на вписването“ - отбелязва се промяна в обстоятелствата;

3. Когато се заявява заличаване на вписано обстоятелство, в образеца на заявлението срещу съответното поле се отбелязва ”Заличаване”.

1. Променените обстоятелства се посочват на съответните места в заявлението, а полетата, които се отнасят за обстоятелства, които не се променят, не се попълват. Когато се заявяват за вписване едновременно обстоятелства за заличаване и обстоятелства за вписване по едно основно поле, следва да се посочат първо обстоятелствата, които подлежат на заличаване със съответно отбелязване в полето за заличаване, след което се посочват обстоятелствата, чието вписване се заявява.
2. Ако мястото в някои групи или полета не е достатъчно, към заявлението се прилага допълнително заявление по образец А 1 5, в което са попълнени съответните полета.
3. Когато заявителите са повече от едно лице, групи „Данни за заявителя“ и ”Подпис” се попълват за всеки един от тях, а в случаите, когато мястото за попълване на заявителите в образеца не достига, се прилага допълнително приложение 31.

**Към заявлението А15 за промяна на вписани обстоятелства по делото на сдружение се прилагат:**

*  решението на общото събрание за промени в подлежащи на вписване обстоятелства, подписано от ръководещия заседанието и лицето, изготвило протокола;
* решението на управителния орган за промени в подлежащи на вписване обстоятелства, подписано от присъствалите на заседанието членове, респективно с удостоверено от председателстващия заседанието присъствие по реда на чл. 32, ал. 3 от Закона за юридическите лица с нестопанска цел;
* препис от решението за промени в подлежащи на вписване обстоятелства, в който личните данни, освен тези, които се изискват по закон, са заличени;
* уставът, съдържащ промените, заверен от представляващия сдружението;
* препис от устава, съдържащ промените, заверен от представляващия сдружението, в който личните данни, освен тези, които се изискват по закон, са заличени;
* списъкът на присъствалите на общото събрание членове на сдружението (пълномощници) с подпис на всяко лице; ако на общото събрание са присъствали пълномощници - доказателства за представителната власт на пълномощниците;
* актуален списък на членовете на сдружението към датата на свикване на общото събрание, заверен от представляващия;
* поканата за свикване на общото събрание и доказателствата за спазване на предвидения в устава на сдружението ред и срокове за свикване на общо събрание (с изключение на случаите, когато поканата е обявена в регистъра на юридическите лица с нестопанска цел);
* поканата за свикване на общото събрание и доказателствата за спазване на предвидения в устава на сдружението ред и срокове за свикване на общо събрание (с изключение на случаите, когато поканата е обявена в регистъра на юридическите лица с нестопанска цел);
* документът, установяващ съществуването на юридическо лице - член на сдружението, и удостоверяващ лицата, които го представляват по националния му закон (само за юридическо лице - член на сдружението, което не е учредено по българското право, или юридическо лице - член на сдружението, което не е вписано в търговския регистър и регистъра на юридическите лица с нестопанска цел);
* решението на съответния орган на юридическо лице - член на сдружението, за определяне на представител в органите на сдружението;
* образци от подписите на новоизбраните лица, които представляват сдружението;
* при заличаване на сдружението: балансът към датата на приключване на ликвидацията, пояснителният доклад към баланса и годишният отчет на ликвидатора, декларация от ликвидатора за обстоятелствата по чл. 273, ал. 1 от Търговския закон; протоколът за приемане на баланса, на пояснителния доклад към баланса, на годишния отчет на ликвидатора, за освобождаване на ликвидатор от отговорност и за разпределение на имуществото на сдружението; решение за прехвърляне на имуществото на сдружението с общественополезна дейност (ако такова е взето), останало след приключване на ликвидацията, и доказателства, че прехвърлянето е осъществено; удостоверението за предаване на разплащателните ведомости, издадено от териториалното поделение на Националния осигурителен институт, съгласно чл. 5, ал. 10 от Кодекса за социално осигуряване;
* декларация по чл. 13, ал. 4 от ЗТРРЮЛНЦ за истинността на заявените за вписване обстоятелства или приемането на представените за обявяване актове от законния представител на сдружението;
* документ за внесена държавна такса по сметката на ТРРЮЛНЦ;
* изрично писмено пълномощно в полза на заявителя – адвокат;
* другите документи, предвидени със закон;
* в случай че заявлението се подава на гише от пълномощник, към него се представят декларация, че заявлението и приложените към него документи са представени от заявителя (по чл. 13, ал. 5 от ЗТРРЮЛНЦ) и изрично писмено пълномощно;

**Разглеждане на заявление по образец А15**

Заявлението се разпределя от информационната система на ТРРЮЛНЦ по реда на постъпването му на длъжностно лице по регистрацията на случаен принцип.

Длъжностното лице по регистрацията извършва проверката по чл. 21 от ЗТРРЮЛНЦ.

**Вписване** 

Длъжностното лице по регистрацията извършва вписване, когато са налице предвидените в чл. 21 от ЗТРРЮЛНЦ изисквания. Вписване на първоначална регистрация се извършва **до края на следващия работен ден**, а промяната на обстоятелствата — **незабавно след изтичане на три работни дни от постъпване на заявлението в ТРРЮЛНЦ.**

**Указания**

Когато към заявлението не са приложени всички документи, които се изискват по закон или не е платена дължимата държавна такса, длъжностното лице по регистрацията дава указания на заявителя за отстраняване на нередовността. Указанията се оповестяват по електронната партида на сдружението, а когато е подадено заявление за първоначална регистрация - на електронната страница на агенцията, не по-късно от следващия работен ден от постъпването на заявлението в регистъра. В случаите, когато заявителят е посочил електронна поща, указанията се изпращат и на нея. До изтичане на 3 работни дни от подаване на заявление А 15 заявителят може да изпълни дадените указания като представи съответните документи със заявление по образец Ж 1.

**Отказ**

Длъжностното лице по регистрацията постановява мотивиран отказ, когато не е налице някое от предвидените в чл. 21 от ЗТРРЮЛНЦ изисквания, липсва основание за даване на указания по чл. 22, ал. 5 от ЗТРРЮЛНЦ или указанията не са изпълнени в предвидения законов срок.

Жалбата срещу отказ на длъжностно лице по регистрацията се разглежда от окръжния съд по седалището на търговеца или юридическото лице с нестопанска цел в състав от един съдия в закрито заседание по реда на глава двадесет и първа "Обжалване на определенията" от Гражданския процесуален кодекс. Решението на съда подлежи на обжалване в 7-дневен срок от съобщаването му на жалбоподателя и на агенцията пред съответния апелативен съд, чието решение е окончателно. При отмяна на отказа съдът постановява решение, с което дава задължителни указания на Агенцията да извърши исканото вписване, заличаване или обявяване. Съдът изпраща решението на Агенцията служебно по реда на чл. 14 от Закона за търговския регистър и регистъра на юридическите лица с нестопанска цел.

**Приложимата нормативна уредба, регламентираща регистрацията и вписването на промени по делото на ЮЛНЦ е следната:**

* Закон за търговския регистър и регистъра на юридическите лица с нестопанска цел (Загл. изм. — ДВ, бр. 74 от 2016 г., в сила от 1.01.2018 г.); 
* Закон за юридическите лица с нестопанска цел;
* Наредба № 1 от 14.02.2007 г. за водене, съхраняване и достъп до търговския регистър и до регистъра на юридическите лица с нестопанска цел (Загл. изм. - ДВ, бр. 77 от 2017 г., в сила от 1.01.2018 г.);
* Тарифа за държавните такси, събирани от Агенция по вписванията;
* Закон за електронното управление; 
* Закон за електронния документ и електронните удостоверителни услуги

(Загл. изм. - ДВ, бр. 85 от 2017 г.)

**Държавна такса**

За вписване на обстоятелства относно сдружение съгласно "Тарифа за държавните такси, събирани от Агенцията по вписванията" се дължат следните такси:

**При подаване на заявление на хартиен носител:**

за първоначално вписване -*50 лв.;*

за промяна на вписани обстоятелства  *- 30 лв.*

**При подаване на заявление по електронен път:**

 за първоначално вписване *– 25лв.;*

за промяна на вписани обстоятелства  *- 15 лв.*

**Услугата може да бъде заплатена по един от следните начини:**

* На гише в звено за административно обслужване с банкова карта;
* По банков път;
* По електронен път.

**Таксата се заплаща по транзитна банкова сметка на ТРРЮЛНЦ**

BG36 CREX 9260 3114 5494 01

\***Забележка**

По отношение на представянето в регистърното производство на преписи от документи, в които личните данни, освен тези, които се изискват по закон, са заличени следва да се има предвид следното:

Съгласно разпоредбата на чл. 2, ал. 2 от ЗТРРЮЛНЦ обстоятелствата и актовете се обявяват без информацията, представляваща лични данни по смисъла на чл. 4, пар. 1 от Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (Общ регламент относно защитата на данните), с изключение на информацията, за която със закон се изисква да бъде обявена.

Съгласно разпоредбата на чл. 13, ал. 9 от ЗТРРЮЛНЦ „когато в заявлението или в приложените към него документи са посочени лични данни, които не се изискват по закон, се смята, че предоставилите ги лица са дали съгласието си за тяхното обработване от агенцията и за предоставянето на публичен достъп до тях. Лични данни, които не се изискват по закон са: ЕГН/ЛНЧ/дата на раждане, данни за документ за самоличност, постоянен адрес, място на раждане и др.

Документи, в които се съдържат и лични данни, които не се изискват по закон, се обявяват в регистъра след указания за предоставяне на заверен от заявителя по чл. 13, ал. б от ЗТРРЮЛНЦ препис със заличени лични данни, които не се изискват по закон. Неизпълнението на указанията, не следва да е основание за отказ за обявяване на акта, тъй като на заявителя е предоставена възможност да представи акта със заличени лични данни, но той не се е възползвал от нея. 